open-index/open-wikipedia-markdown huggingface dataset:
Βροχογράφος

Ο **Βροχογράφος** ανήκει στα επίγεια μετεωρολογικά όργανα και πρόκειται για αυτόνομη συσκευή που καταγράφει διάφορα βροχομετρικά στοιχεία επί εβδομαδιαίας βάσης, εξ ου και η ονομασία του «εβδομαδιαίος βροχογράφος».

Ο Βροχογράφος είναι μια μεταλλική κυλινδρική κατασκευή όπως το βροχόμετρο, που συλλέγει το όμβριο νερό, με επιπρόσθετο εσωτερικό ωρολογιακό τύμπανο (κύλινδρο), όπου επί της χάρτινης ταινίας την οποία φέρει καταγράφεται με ακίδα συνδεδεμένη με πλωτήρα τόσο το ύψος της βροχής, όσο και η διάρκεια, επομένως και την ένταση της βροχόπτωσης, (παρόμοια με τον υγρογράφο).

Η χάρτινη αυτή ταινία είναι διαγραμμισμένη σε 29 κάθετα τμήματα (κατά ημερομηνία) και οριζόντια ανά χιλιοστά. Όταν το ύψος της βροχής φθάσει τα 10 χιλιοστά, τότε αυτή αδειάζει αυτόματα και εφόσον η βροχή συνεχίζεται, τούτο επαναλαμβάνεται, και η νεότερη ένδειξη προστίθεται στην προηγούμενη.

## Πηγές
* «Νεώτερον Εγκυκλοπαιδικόν Λεξικόν Ηλίου» τόμος 4ος, σελ.862.

Κατηγορία:Μετεωρολογικά όργανα
Σινάπι

Το **σινάπι** (επιστημονική ονομασία *Sinapis*) είναι αγγειόσπερμο, δικότυλο, μονοετές, ποώδες φυτό που ανήκει στην τάξη των Καππαρωδών και στην οικογένεια των Σταυρανθών/Κραμβοειδών (Cruciferae/Brassicaceae) με 10 είδη της Ασίας, της Ευρώπης και της βορείου Αμερικής .

## Είδη & χαρακτηριστικά
Έχει ζωηρά κίτρινα άνθη, που σχηματίζουν ταξιανθίες, και τα φύλλα είναι μετρίου μεγέθους που εναλλάσσονται.
Τα περισσότερα είδη είναι ζιζάνια των αγρών. 
Τα σημαντικότερα είδη είναι τα *S. arvensis*, *S. alba*, *S. nigra* ή μαύρη μουστάρδα και *Brassica juncea* ή καφέ μουστάρδα.

Η *S. arvensis* είναι φυτό που φτάνει τα 60 εκατοστά ύψος και έχει σκληρά αγκάθια. Οι καρποί του είναι μακριοί και έχουν 10 –12 σπόρια. 
Στην Ελλάδα είναι αυτοφυές γνωστό με τα ονόματα **βρούβα**, **λαψάνα** ή **αγριοσινάπι**. 

Παλαιότερα, όταν δεν υπήρχαν τα ζιζανιοκτόνα, ήταν συνηθισμένο στους σιτοβολώνες όπου ανάμεσα στο σιτάρι ξεχώριζαν τα κίτρινα άνθη της λαψάνας.

Τα είδη *S. alba*, *S. nigra* και *S. juncea* καλλιεργούνται στον Καναδά, στις Η.Π.Α, την Ουγγαρία, τη Γαλλία και τη Βρετανία για τα καυτερά τους σπόρια από τα οποία παρασκευάζεται το γνωστό καρύκευμα μουστάρδα.

## Χρήσεις
Τα σπόρια αυτά περιέχουν φυτικά έλαια και ένα ισχυρό υδρολυτικό ένζυμο που ονομάζεται μυροσίνη.

Όταν ξεραθούν, κονιοποιηθούν και ανακατευτούν με νερό, τότε γίνεται μια χημική αντίδραση, η οποία δίνει ένα έλαιο (αλλυλοσιναπέλαιο), που δεν υπήρχε στο φυτό. Η οσμή του είναι ερεθιστική και η γεύση του καυτερή και στυφή.

Από το είδος *S. alba* παρασκευάζεται η λευκή μουστάρδα, από το *S. nigra* η μαύρη και από το *B. juinca* η καφέ. Οι τρυφεροί βλαστοί του *S. arvensis* (καθώς και του *S. alba*) τρώγονται βραστοί ως χόρτα (βρούβες).

Μια παραλλαγή του είδους *S. alba*, που είναι γνωστή ως βρουβολάψανο, είναι αυτοφυής στην Ελλάδα. Οι καρποί του είναι αγκαθωτοί, τα σπόρια του κίτρινα και το έλαιο των σπόρων του χρησιμοποιείται ως φωτιστικό.

## Σημειώσεις


## Εξωτερικοί σύνδεσμοι
* 
* 

Κατηγορία:Μπαχαρικά
Κατηγορία:Σταυρανθή
Κατηγορία:Κραμβοειδή
Κατηγορία:Χλωρίδα της Ασίας
Κατηγορία:Χόρτα
Τσακ Παλάνιουκ

Ο **Τσαρλς Μάικλ "Τσακ" Πόλανικ** (ή **Πάλανιουκ**, *Charles Michael "Chuck" Palahniuk*, 21 Φεβρουαρίου 1962) είναι Αμερικανός συγγραφέας και δημοσιογράφος, γεννημένος στην πόλη Πάσκο της Ουάσιγκτον. Είναι περισσότερο γνωστός από το βραβευμένο μυθιστόρημα του *[[Fight Club]]* (1996), στο οποίο βασίστηκε και η ομώνυμη ταινία. Η σωστή προφορά του επωνύμου του είναι Πόλανικ, όπως αναφέρεται και στο βιογραφικό σημείωμα της αμερικανικής έκδοσης του "Haunted".

## Εργογραφία
### Λογοτεχνία
* "Αϋπνία: Αν έμενες εδώ θα ήσουν ήδη σπίτι", (αγγλ. "Insomnia: If you lived here, you'de be home already"), ολοκληρώθηκε στις αρχές της δεκαετίας του 1990, παραμένει ανέκδοτο.
* "Fight Club" (1996)
* "Ο επιζών", (αγγλ. "Survivor") (1999).
* "Αόρατα τέρατα", (αγγλ. "Invisible monsters"), (1999).
* "Πνιγμός", (αγγλ. "Choke") (εκδ. ΟΞΥ, μτφρ. Νίνα Μπούρη) (2001).
* "Νανούρισμα", (αγγλ. "Lullaby")(εκδ. ΟΞΥ, μτφρ. Βασίλης Μπαμπούρης)  (2002).
* "Ημερολόγιο", (αγγλ. "Diary") (2003).
* "Eίμαστε όλοι στοιχειωμένοι", (αγγλ. "Haunted")(εκδ. ΟΞΥ, μτφρ. Βασίλης Μπαμπούρης) (2005).
* "Rant" (2007)
* "Snuff" (2008)
* "Tell-All" (2010)
* "Pigmy" (2010)
* "Damned" (2011)

### Μη Λογοτεχνικά
* "Fugitives and Refugees: A walk in Portland, Oregon", (2003).
* "Stranger than fiction: True Stories", (2004).

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μυθιστοριογράφοι
Κατηγορία:Αμερικανοί δημοσιογράφοι
Κατηγορία:Αμερικανοί δοκιμιογράφοι
Κατηγορία:Καλλιτέχνες του Μινιμαλισμού
Ντάλια Ιτσίκ

Η **Ντάλια Ιτσίκ** (20 Οκτωβρίου 1952) είναι Ισραηλινή πολιτικός, πρόεδρος του Κοινοβουλίου. Υπηρέτησε 2 φορές ως προσωρινή πρόεδρος της χώρας της. Ανήκει στο κόμμα Καντίμα. Είναι παντρεμένη με 3 παιδιά.

## Πρώιμη πολιτική καριέρα
Γεννήθηκε στην Ιερουσαλήμ. Η οικογένειά της έχει ρίζες από το Ιράκ. Χρημάτισε αντιδήμαρχος της Ιερουσαλήμ και εξελέγη στη Βουλή το 1992. Μέλος του Εργατικού Κόμματος αρχικά, διετέλεσε υπουργός Εμπορίου, Περιβάλλοντος και Μεταφορών και Επικοινωνιών. Τον Νοέμβριο του 2005 αποχώρησε από το Εργατικό Κόμμα και εντάχθηκε στο νεοσυσταθέν κόμμα του Αριέλ Σαρόν, στο Καντίμα.

### Προσωρινή πρόεδρος
Στις 4 Μαΐου 2006 έγινε η πρώτη γυναίκα που εξελέγη Πρόεδρος στην Κνεσέτ. Στις 25 Ιανουαρίου 2007 της ανατέθηκαν προσωρινά τα καθήκοντα του Προέδρου Μοσέ Κατσάβ, καθώς ο τελευταίος έθεσε εαυτόν σε διαθεσιμότητα για τρεις μήνες, εν μέσω των εναντίον του κατηγοριών για βιασμό και απάτη. Έγινε ξανά επίσημα πρόεδρος την 1η Ιουλίου 2007 και την διαδέχθηκε ο Σιμόν Πέρες στις 15 Ιουλίου 2007.

## Παραπομπές


Κατηγορία:Πρόεδροι του Ισραήλ
Βικιλεξικό

right|200px
Το **Βικιλεξικό** (, από συμφυρμό των λέξεων wiki και dictionary = λεξικό) είναι πολύγλωσσο λεξικογραφικό διαδικτυακό εγχείρημα του ιδρύματος Wikimedia. Βασίζεται σε σύστημα wiki και το περιεχόμενό του μπορεί να χρησιμοποιηθεί ελεύθερα (υπό την GNU Free Documentation License).

Στόχος του λεξικού αυτού είναι η καταγραφή όλων των λέξεων σε όλες τις γλώσσες, συμπεριλαμβανομένων και ορισμένων τεχνητών (όπως λ.χ. η εσπεράντο), και έχει συνολικά 190 γλωσσικές υλοποιήσεις - εκδοχές. Το Βικιλεξικό κάθε γλώσσας επεξεργάζεται και μεταφράζει με το δικό του τρόπο και στη δική του γλώσσα τα λήμματα όλων των γλωσσών που διαθέτει. Στα Βικιλεξικά, εκτός από λέξεις, περιλαμβάνονται και εκφράσεις, όροι, γνωμικά και παροιμίας κ.λπ. Τα λήμματα περιέχουν ορισμούς, ετυμολογίες, προφορές, κλίσεις, ενδεχομένως εικόνες, καθώς και παραδείγματα χρήσης ή παραθέματα από γραπτά αλλά και το διαδίκτυο, καταγραφή συσχετιζόμενων ή συγγενικών λέξεων και όρων (όπως συνώνυμα και αντώνυμα), όπως και μεταφράσεις σε άλλες γλώσσες.

## Ιστορία
Ο Ντάνιελ Άλστον ή Fonzy, είναι από τους κύριους θεμελιωτές του εγχειρήματος. Το σχέδιο ξεκίνησε στο https://web.archive.org/web/20021222032308/http://wiktionary.wikipedia.org/ την Πέμπτη 12 Δεκεμβρίου 2002, στις 6h40 UTC, μετά μετακόμισε στο http://www.wiktionary.org στις 26 Δεκεμβρίου 2002. Η ελληνόγλωσση (ελληνική) έκδοση δημιουργήθηκε την 1η Μαΐου 2004 στο http://el.wiktionary.org.

## Ελληνόγλωσση έκδοση
Το 2006 το ελληνικό ''Βικιλεξικό'' (ελληνόγλωσση-ελληνική έκδοση), με λιγότερες από 300 σελίδες τότε, έφθασε το 2021, περίπου στις 800.000 (λήμματα, κατηγορίες, παραρτήματα). Σε πρώτη φάση, εισήχθηκαν οι περισσότερες λέξεις της νέας ελληνικής. Σιγά σιγά, χάρη σε όλο και περισσότερους χρήστες, προστέθηκαν πολλοί ορισμοί που έλλειπαν, εμπλουτίστηκε το περιεχόμενο των λημμάτων που υπήρχαν, ενώ παράλληλα γίνονταν νέες καταχωρίσεις ελληνικών λέξεων, καθώς και πάρα πολλών ξένων.

## Στατιστικά

## Παραπομπές


## Εξωτερικοί σύνδεσμοι

* Βικιλεξικό στα ελληνικά

Λεξικα
Κατηγορία:Ψηφιακά λεξικά
Κατηγορία:Εκπαιδευτικές ιστοσελίδες
Κατάλπη

Η **Κατάλπη** είναι αγγειόσπερμο, ιθαγενές, δικότυλο φυτό, το οποίο ανήκει στην οικογένεια των Βιγνονιοειδών και περιλαμβάνει 11 είδη φυλλοβόλων δέντρων. Τα δέντρα βρίσκονται στις περιοχές της ανατολικής Ασίας, Αμερικής, και Δυτικών Ινδιών. Ορισμένα από τα είδη καλλιεργούνται ως καλλωπιστικά για το πλούσιο φύλλωμα και τα ωραία μεγάλα άνθη τους που σχηματίζουν ταξιανθίες. Το ύψος των δέντρων φτάνει τα 25 μέτρα, τα φύλλα τους τα 15 εκατοστά και τα εντυπωσιακά άνθη είναι λευκά ή κιτρινωπά. Οι καρποί της κατάλπης κρέμονται από το δέντρο και μοιάζουν με φασόλια, είναι δε τροφή για ένα είδος κάμπιας που χρησιμοποιείται στις Η.Π.Α ως δόλωμα στο ψάρεμα.
thumb|left|200px|Τα όμορφα άνθη του δέντρου

## Εξωτερικοί σύνδεσμοι
* 

Κατηγορία:Βιγνονιοειδή
Κατηγορία:Καλλωπιστικά δέντρα
Κατηγορία:Χλωρίδα της Ανατολικής Ασίας
Κατηγορία:Χλωρίδα της Αμερικής
Τιμολέων Βάσσος

Ο **Τιμολέων Βάσσος** (Σεπτέμβριος 1836 - Οκτώβριος 1929) ήταν Έλληνας στρατιωτικός, γιος του περίφημου στρατηγού του 1821 Βάσου Μαυροβουνιώτη και αδελφός του στρατηγού Αλέξανδρου Βάσσου. 

## Βιογραφία
Γεννήθηκε στην Αθήνα στις 2 Σεπτεμβρίου του  1836 και σπούδασε στη Σχολή Ευελπίδων. Στη συνέχεια μετέβη στη Γαλλία για ευρύτερες στρατιωτικές σπουδές. Με την επάνοδό του και με τις επιπρόσθετες άριστες γνώσεις στη γαλλική και αγγλική γλώσσα διορίσθηκε υπασπιστής του Βασιλέως των Ελλήνων Γεωργίου του Α΄.

Κατά την απαρχή του Ελληνοτουρκικού πολέμου του 1897 ανέλαβε τη διοίκηση μικτού στρατιωτικού αποσπάσματος και στάλθηκε στη Κρήτη (29 Ιανουαρίου 1897) με σκοπό την παροχή κάθε βοήθειας και προστασίας του ελληνικού στοιχείου που δεχόταν άγριες επιθέσεις και καταστροφές από τους Οθωμανούς. Όταν όμως έφθασε (1 Φεβρουαρίου), η Κρήτη είχε τεθεί υπό την προστασία των Μ. Δυνάμεων οι οποίες και είχαν αποβιβάσει στρατιωτικές μονάδες. Έτσι μετά την αποβίβασή του 24 χλμ. δυτικά των Χανίων, στον όρμο Κολυμπάρι, την ανασυγκρότηση και την στρατιωτική ανάπτυξη άρχισε από την επομένη τις στρατιωτικές επιχειρήσεις καταλαμβάνοντας την βορειότερα του όρμου Μονή Γωνιές απ' όπου και εξέδωσε προκήρυξη "εν ονόματι του Βασιλέως των Ελλήνων" προς τον κρητικό λαό περί της κατάληψης της Κρήτης από τον ελληνικό στρατό. Κινούμενος όμως προς Χανιά οι Μ. Δυνάμεις διέταξαν την καθήλωση του και την αποχή από κάθε πολεμική ενέργεια. Παρά ταύτα ακολούθησαν δύο μάχες, η μάχη των Βουκολιών και η μάχη των Λειβαδιών.

[μικρογραφία|Ο Βάσσος (αριστερά) δίνει αναφορά στον βασιλιά [Γεώργιος Α΄ της Ελλάδας|Γεώργιο κατά τον Ελληνοτουρκικό Πόλεμο του 1897|αριστερά]]

Κατά την παραμονή του στη Κρήτη διακρίθηκε ιδιαίτερα στο διπλωματικό πεδίο σε απόρρητες συνεννοήσεις. Περί τον Απρίλιο ανακλήθηκε με το μικτό στρατιωτικό τμήμα και ενσωματώθηκε στις δυνάμεις της Θεσσαλίας.

Αργότερα ανέλαβε μέραρχος της Αθήνας προαχθείς στον βαθμό του αντιστρατήγου.
Πέθανε τον Οκτώβριο του 1929 στην Αθήνα σε βαθύ γήρας.
## Πηγές - Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες στρατιωτικοί του Ελληνοτουρκικού πολέμου του 1897
Δήμος Πλωμαρίου

Ο **Δήμος Πλωμαρίου** λειτούργησε σύμφωνα με το Σχέδιο Καποδίστριας ως δήμος  του νομού Λέσβου από το 1999 έως το 2010 με έδρα το Πλωμάρι.

Βρισκόταν στο νότιο τμήμα της Λέσβου και αποτελείτο από οκτώ χωριά.  Δυτικά συνόρευε με το Δήμο Πολιχνίτου, βόρεια με το Δήμο Αγιάσου και ανατολικά με το Δήμο Γέρας.

Τα χωριά που αποτελούσαν το Δήμο Πλωμαρίου ήταν το Πλωμάρι η πρωτεύουσα του Δήμου, το Μεγαλοχώρι που ονομάζεται και *Παλιό Πλωμάρι* ή *Καμμένο Χωριό*, το Παλαιοχώρι, η Πλαγιά, ο Τρίγονας, το Αμπελικό, το Νεοχώρι ή Μπορός και το Ακράσι.

Ο Δήμος αποτελούσε ουσιαστικά συνέχεια της παλαιότερης Επαρχίας Πλωμαρίου. Διασχιζόταν από το χείμαρο Σεδούντα και στα διοικητικά του όρια είχε κάποιες από τις ομορφότερες παραλίες του νησιού, όπως ο Άγιος Ισίδωρος και η Μελίντα.

Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο νέο διευρυμένο Δήμο Λέσβου της Περιφέρειας Βορείου Αιγαίου.

Ο δήμος περιελάμβανε τα παρακάτω δημοτικά διαμερίσματα και οικισμούς:
(στην παρένθεση ο πληθυσμός του 2001):
: ** Δημοτικό διαμέρισμα Πλωμαρίου ** [ 3.673 ]  
::* το Πλωμάριον [ 3.377 ]  
::* ο Άγιος Ισίδωρος [ 263 ]  
::* το Άνω Χωριό [ 9 ]  
::* το Κάτω Χωρίον [ 17 ]  
::* η Κουρνέλα [ 2 ]  
::* η Μέσουνα [ 5 ]  
: ** Δημοτικό διαμέρισμα Ακρασίου ** [ 445 ]  
::* το Ακράσιον [ 410 ]  
::* η Δρότα [ 7 ]  
::* η Παραλία Δρότας [ 28 ]  
: ** Δημοτικό διαμέρισμα Αμπελικού ** -- το Αμπελικό [ 230 ]
: ** Δημοτικό διαμέρισμα Μεγαλοχωρίου ** [ 455 ]  
::* το Μεγαλοχώρι [ 447 ]  
::* οι Σπίδες [ 8 ]  
: ** Δημοτικό διαμέρισμα Νεοχωρίου ** -- το Νεοχώρι [ 302 ]
: ** Δημοτικό διαμέρισμα Παλαιοχωρίου ** [ 530 ]  
::* το Παλαιοχώρι [ 501 ]  
::* η Μελίντα [ 25 ]  
::* το Ραχίδι [ 4 ]  
: ** Δημοτικό διαμέρισμα Πλαγιάς ** [ 723 ]  
::* η Πλαγιά [ 640 ]  
::* η Αγία Βαρβάρα [ 46 ]  
::* η Ευαγγελίστρια [ 25 ]  
::* οι Μηλιές [ 12 ]  
: ** Δημοτικό διαμέρισμα Τρύγονα ** [ 340 ]  
::* ο Τρύγονας [ 339 ]  
::* τα Κολυμβάτερα [ 1 ]

## Δήμαρχοι Πλωμαρίου
Δήμαρχοι Πλωμαρίου διετέλεσαν οι εξής:

## Παραπομπές


Κατηγορία:Δήμοι της περιφερειακής ενότητας Λέσβου
Ροβέρτειος Σχολή

Η **Ροβέρτειος Σχολή** (, ) είναι εκπαιδευτικό ίδρυμα στην Κωνσταντινούπολη.

Αποτελεί συγκρότημα ανωτέρων σχολών εγκατεστημένο σε περίοπτη θέση επί της ευρωπαϊκής όχθης του Βοσπόρου, στο Μέγα Ρεύμα,  πάνω από τα υψώματα Μπεμπέκιου και Ρούμελη Χισάρ. Ιδρύθηκε το 1863 από τον Κύρο Χάμλιν και που συμπληρώθηκε με δωρεά εκ 400.000 δολαρίων του Νεοϋορκέζου εμπόρου Κρίστοφερ Ρόμπερτ (Christopher Rhinelander Robert).  Είναι το παλαιότερο αμερικανικό σχολείο εκτός ΗΠΑ.
αριστερά|μικρογραφία|Ο πρώτος Έλληνας καθηγητής της σχολής, Λοΐζος Ηλιού
Μέσα σε 12 κτίρια που πληρούν όλους τους σύγχρονους χώρους παιδαγωγικής και αθλημάτων περιλαμβάνονται γυμνάσιο, λύκειο, πρακτικό λύκειο, ανώτερη εμπορική σχολή, τμήματα ανωτέρων σπουδών και από το 1912 σχολή μηχανικών.

Η σχολή εξυπηρέτησε τη χριστιανική μειονότητα της οθωμανικής αυτοκρατορίας και τους αλλοδαπούς της Κωνσταντινούπολης. Προ της κεμαλικής μεταπολίτευσης στη Ροβέρτειο Σχολή φοιτούσαν εκτός από πρίγκιπες της οθωμανικής αυτοκρατορίας πολλοί ξένοι κυρίως εκ των χωρών της Βαλκανικής, γόνοι υψηλόβαθμων και ευκατάστατων ιδίως από τη Βουλγαρία και τη Ρουμανία καθώς και Τούρκοι, Αρμένιοι και Ισραηλίτες. Το δε ελληνικό στοιχείο υπερείχε και ποσοτικά αλλά και ποιοτικά. Μεταξύ των καθηγητών της σχολής υπήρχαν και πολλοί Έλληνες όπως ο Ευγένιος Ευγενίδης, ο Μιχαηλίδης, ο Κωνσταντίνου, ο Φλωρος Φλωρίδης,ο Σαββίδης, καθώς και ο αρχαιότερος όλων ο Λοΐζος Ηλιού. Ανάμεσα στους αποφοίτους της Ροβερτείου Σχολής είναι ο Κώστας Ουράνης,   ο Κάρολος Κουν,   ο Απόστολος Νικολαΐδης  και ο Ορχάν Παμούκ . 

Όμως από το 1954 η Ροβέρτειος Σχολή έπαυσε να έχει τον παλαιό διεθνή χαρακτήρα της, παραμένοντας όμως σε υψηλή θέση μεταξύ των αξιόλογων αχολών του είδους στην Τουρκία. 

Από το 1971, λειτουργεί ως γυμνάσιο/λύκειο (από όπου αποφοίτησε η συγγραφέας Ασλί Ερντογάν ), ενώ το τριτοβάθμιο σκέλος της έχει εξελιχθεί ως κρατικό Πανεπιστήμιο του Βοσπόρου. 

## Παραπομπές


## Εξωτερικοί σύνδεσμοι
* 
*  

Κατηγορία:Σχολεία στην Κωνσταντινούπολη
Καρότο

Το **καρότο** ή **καρώτο** είναι εδώδιμη ρίζα χρώματος πορτοκαλί, αν και υπάρχουν μοβ, μαύρες, κόκκινες και κίτρινες ποικιλίες, που προήλθε από την εξημέρωση του άγριου καρότου (*Daucus carota*), ένα φυτό μονοετές ή διετές της οικογένειας των Απιίδων που είναι ιθαγενές στην Ευρώπη και στη Νοτιοδυτική Ασία.

Προέρχεται από το Αφγανιστάν και τις γύρω περιοχές, ενώ ήταν γνωστό φαρμακευτικό φυτό στην Αρχαία Ελλάδα με το όνομα *Σταφυλίνος και κυρίως δαύκος*. Στην Ευρώπη η καλλιέργεια του ξεκίνησε το 13ο αιώνα και ήταν χρώματος μοβ, εξαιτίας κάποιων χρωστικών που περιείχε.

thumb|right|180px|Καρότα διαφόρων χρωμάτων
thumb|''Daucus carota subsp. maximus''

Η ρίζα του είναι σαρκώδης με κωνικό μακρύ σχήμα και χρώμα πορτοκαλί, κίτρινο ή λευκό ανάλογα με την ποικιλία. Οι διάφορες ποικιλίες καρότου διακρίνονται από διαφορές στο σχήμα, το χρώμα και το μήκος της ρίζας. Τα φύλλα βγαίνουν από τη κορυφή της ρίζας και έχουν μακρύ μίσχο. Τη δεύτερη χρονιά αναπτύσσονται τα άνθη που είναι λευκά, κιτρινωπά ή ρόδινα.

Καλλιεργείται για τη σαρκώδη ρίζα του σε όλες τις Εύκρατες περιοχές, κυρίως το χειμώνα με ιδανική θερμοκρασία τους 15–18 βαθμούς. Προτιμά τα εδάφη με άφθονη υγρασία και καλά στραγγιζόμενα.

Η αναπαραγωγή γίνεται με σπορά και τα φυτάρια αναπτύσσονται με αργό ρυθμό. Η συγκομιδή γίνεται 3-4 μήνες μετά τη σπορά και στο εμπόριο διατίθεται συνήθως χωρίς το φύλλωμα, γιατί έτσι διατηρείται περισσότερο.

Στην Ελλάδα καλλιεργείται κυρίως στη Μακεδονία και τη Στερεά και η βασική ποικιλία είναι αυτή της «Αιγίνης», με κωνική ρίζα μεγάλου μεγέθους και πορτοκαλί χρώμα.

Το καρότο τρώγεται ωμό είτε σκέτο, είτε σε σαλάτες (κυρίως συνοδεύοντας το λάχανο), ή σαν τουρσί ή μαγειρεμένο (θεωρείται βασικό συστατικό στη φασολάδα, ενώ ταιριάζει πολύ καλά και με τον αρακά). Είναι μία εξαιρετική τροφή για τον οργανισμό αφού είναι πλούσιο σε βιταμίνη Α και έχει αρκετή ποσότητα από βιταμίνες Β1, Β2 καθώς και νιασίνη.

## Παραπομπές


## Εξωτερικοί σύνδεσμοι
* 
* 

Κατηγορία:Αμυλούχα λαχανικά
Κατηγορία:Βρώσιµες ρίζες και κόνδυλοι
Κατηγορία:Μελιτοφόρα φυτά
Κατηγορία:Σελινοειδή
Κατηγορία:Βρώσιμα σκιαδοφόρα
Κατηγορία:Χλωρίδα της Ασίας
Ράλι Ντακάρ

thumb|right|200px|Η πορεία του ράλι Ντακάρ το 2006: από την Λισαβόνα στο Ντακάρ
Το **Ράλι Ντακάρ** είναι ένας από τους δυσκολότερους αγώνες με μηχανοκίνητα οχήματα. Διεξάγεται κάθε χρόνο από το 1979. Παλαιότερα ονομαζόταν «Ράλι Παρίσι - Ντακάρ», «Paris- Dakar» ενώ σήμερα ονομάζεται απλώς «Ράλι Ντακάρ». 

Μέχρι και το 2007, ο αγώνας εξελισσόταν κυρίως στην Αφρική. Λίγες μόλις ώρες πριν την εκκίνηση του αγώνα, 12:30 της Παρασκευής 4/1/2008, οι οργανωτές του Dakar 2008, ανακοίνωσαν επίσημα την ματαίωση του αγώνα. Ο αγώνας αναβλήθηκε για λόγους "ασφαλείας".   Οκτώ από τις φάσεις του Ράλι θα διεξάγονταν στη Μαυριτανία, όπου όμως φονεύτηκαν 4 Γάλλοι τουρίστες  Οι διοργανωτές έκαναν λόγο επίσης για "τρομοκρατικές απειλές".

Το Φεβρουάριο του 2008 ανακοινώθηκε ότι η αντίστοιχη διοργάνωση του 2009 διεξηχθεί στην αμερικανική ήπειρο, και συγκεκριμέναστην Αργεντινή και στη Χιλή, με εκκίνηση και τερματισμό το Μπουένος Άιρες.  Η διοργάνωση του 2011 ξεκίνησε την 1η Ιανουαρίου και ολοκληρώθηκε στις 16 Ιανουαρίου της χρονιάς αυτής (έγινε επίσης σε Αργεντινή και Χιλή). Στην διάρκεια της διοργάνωσης του 2011 σκοτώθηκαν 4 άνθρωποι, φτάνοντας τον συνολικό αριθμό των θυμάτων του ράλι σε 63 μέσα σε 42 χρόνια (τα επιβεβαιωμένα θύματα).

Ο δημιουργός του Dakar ήταν ο Thierry Sabine.

## Νικητές στο Ράλι Ντακάρ

## Δυστυχήματα
Ο Ιταλός **Φαμπρίτσιο Μεόνι**  ήταν νικητής το 2001 και το 2002. Απεβίωσε στις 11 Ιανουαρίου του 2005  έπειτα από το δυστύχημα που είχε με τη μοτοσικλέτα του κατά τη διάρκεια της 12ης ειδικής του αγώνα του 2005. Ως αποτέλεσμα και στη μνήμη του Μεόνι η επόμενη μέρα 12 Ιανουαρίου δεν μέτρησε για τις μοτοσυκλέτες.

## Παραπομπές


## Εξωτερικοί σύνδεσμοι

* Επίσημη Σελίδα

Κατηγορία:Αγώνες αυτοκινήτου
Ισμαήλ Τζεμ

Ο **Ισμαήλ Τζεμ Ιπεκτσί** (τουρκ.:*İsmail Cem İpekçi*,' 15 Φεβρουαρίου 1940 – 24 Ιανουαρίου 2007) ήταν Τούρκος πολιτικός, πρώην υπουργός Εξωτερικών της Τουρκίας και δημοσιογράφος.

Γεννήθηκε το 1940 στη Κωνσταντινούπολη. Μετά την αποφοίτησή του από τη Ροβέρτειο Σχολή, μετέβη στη Λωζάνη όπου σπούδασε νομικά στο εκεί Πανεπιστήμιο. Στη συνέχεια παρέμεινε στη Γαλλία όπου στο Ινστιτούτο Πολιτικών Επιστημών του Παρισιού ολοκλήρωσε τις μεταπτυχιακές του σπουδές. Επιστρέφοντας στην Τουρκία  μέχρι το 1987 όταν εισήλθε στο χώρο της πολιτικής με την αρχική εκλογή του ως Βουλευτής στην περιφέρεια της Κωνστατινούπολης.

Το 1999 ανέλαβε Υπουργός Εξωτερικών της Τουρκίας όπου μαζί με τον Έλληνα ομόλογό του Γιώργο Παπανδρέου απετέλεσαν τους πρωταγωνιστές στην υλοποίηση της λεγόμενης τότε «προσέγγισης των δύο χωρών» (Ελλάδας-Τουρκίας). Αφετηρία αυτής της προσέγγισης υπήρξε το κοινό βίωμα των δύο λαών όταν το 1999 δοκίμασαν αμφότεροι από καταστροφικούς σεισμούς.

Ο Ισμαήλ Τζεμ κτυπημένος από καρκίνο στους πνεύμονες απεβίωσε στις 24 Ιανουαρίου 2007. Στην κηδεία του παραβρέθηκε ο προσωπικός του φίλος, αρχηγός του ΠΑΣΟΚ, Γιώργος Παπανδρέου, χαρακτηρίζοντάς τον «οραματιστή της ειρήνης», όπως ομοίως και στα συλλυπητήρια τηλεγραφήματά τους η Υπουργός Εξωτερικών της Ελλάδας Ντόρα Μπακογιάννη και ο Έλληνας Πρέσβης στην Άγκυρα Γιώργος Γεννηματάς.

## Παραπομπές


## Εξωτερικοί σύνδεσμοι
* 

Κατηγορία:Υπουργοί Εξωτερικών Υποθέσεων της Τουρκίας
Αυστραλιανό Όπεν

Το **Αυστραλιανό Όπεν** (αγγλικά: *Australian Open*) είναι ένα από τα τέσσερα συνολικά τουρνουά Γκραν Σλαμ στο επαγγελματικό τένις. Διεξάγεται κάθε χρόνο στην Αυστραλία υπό την αιγίδα της Tennis Australia, πρώην Αυστραλιανή Ένωση της Αντισφαίρισης σε Χόρτο (Lawn Tennis Association of Australia , αρκτικόλεξο LTAA) και ο πρώτος αγώνας έγινε σε γήπεδο κρίκετ στη Μελβούρνη το 1905. Σήμερα οι εγκαταστάσεις αυτές ονομάζονται *Albert Reserve Tennis Centre*.

## Ιστορία
Το τουρνουά ονομαζόταν αρχικά *πρωτάθλημα Αυστραλασίας* (Australasian Championships) και στη συνέχεια μετονομάστηκε σε  Αυστραλιανό Πρωτάθλημα (Australian Championships), το 1927 και τελικά Αυστραλιανό Όπεν (Australian Open) το 1969.. Σε αντίθεση με τα άλλα τρία τουρνουά Γκραν Σλαμ, τα οποία έγιναν ανοικτά το 1968, το Αυστραλιανό Όπεν έγινε ανοικτό για επαγγελματίες το 1969.

## Λογότυπο
Το 2016 παρουσιάστηκε ένα νέο λογότυπο, χωρίς τη φιγούρα του Στέφαν Έντμπεργκ.

## Νικητές
Το συνολικό χρηματικό ποσό που μοιράζεται ως έπαθλα στις 5 κατηγορίες (Απλό Γυναικών, Απλό Ανδρών, Διπλό Γυναικών, Διπλό Ανδρών και Διπλό Μικτό) ξεπερνά τα 30 εκατομμύρια δολάρια Αυστραλίας.

### Λίστες νικητών
thumb|220px|Το κύριο μέρος όπου διεξάγεται η διοργάνωση, το Γήπεδο Ροντ Λέιβερ.

*Νικητές στο Απλό Ανδρών 
*Νικήτριες στο Απλό Γυναικών 
*Νικητές στο Διπλό Ανδρών
*Νικήτριες στο Διπλό Γυναικών
*Νικητές στο Διπλό Μικτό

### Τρόπαια

* Οι νικήτριες του Απλού Γυναικών βραβεύονται με το κύπελλο Daphne Akhurst Memorial Cup. 
* Οι νικητές του Απλού Ανδρών βραβεύονται με το κύπελλο Norman Brookes Challenge Cup.
 


Αρχείο:Daphne Akhurst Memorial Cup (Australian Open - Women's single).svg|Τρόπαιο στο απλό γυναικών (Daphne Akhurst Memorial Cup) σε μορφή svg.
Αρχείο:Norman Brookes Challenge Cup (Australian Open - Gentlemen's single).svg|Τρόπαιο στο απλό ανδρών (Norman Brookes Challenge Cup) σε μορφή svg.



## Παραπομπές


## Εξωτερικοί σύνδεσμοι
*
Οπτικός δρόμος

Εάν το φως διατρέξει σε χρονικό διάστημα **Δt** το μήκος **d** μέσα σε ένα οπτικό μέσο με δείκτη διάθλασης **n**, τότε το γινόμενο 

:D = n\cdot d \,

ονομάζεται **οπτικός δρόμος** (*optical path*) και ισούται με το μήκος  που θα διένυε το φως μέσα στο κενό στο ίδιο χρονικό διάστημα.
Το φως  κατά την πορεία του μέσα από διάφορα  οπτικά μέσα επιλέγει εκείνη τη διαδρομή (οπτικό δρόμο) η οποία είναι η πιο σύντομη για αυτό (Αρχή του ελαχίστου χρόνου) . Το γεγονός αυτό αποτελεί μέρος της γενικότερης αρχής (τάσης) της ελάχιστης δράσης που ισχύει για την φύση. 

Κατηγορία:Γεωμετρική οπτική
Κατηγορία:Κυματική οπτική
Αρμενικό ημερολόγιο

Το **Αρμενικό ημερολόγιο** χρησιμοποιεί το Αρμενικό σύστημα αρίθμησης. Το ημερολόγιο δημιουργήθηκε από τον Ατανάς Νταρονατσί το 551 και άρχισε να ισχύει από τις 11 Ιουλίου του 552 μ.Χ.. Έτσι, η διαφορά του με το Γρηγοριανό ημερολόγιο είναι 551 χρόνια. Το ημερολόγιο αυτό ήταν κινητό, και βελτιώθηκε αργότερα από τον Ανανιά Σιρακουνί σε μερικώς σταθερό. Το 1116 το Αρμενικό ημερολόγιο έγινε πλήρως σταθερό, με την προσθήκη της δίσεκτης ημέρας, προσθήκη μιας ακόμη μέρας μεταξύ δυο μηνών και τη μετακίνηση της Αρμενικής πρώτης ημέρας του έτους (πρώτη μέρα του μήνα *Ναβασάρτ*) στην 11η Αυγούστου, προκειμένου να συμπίπτει με το Ιουλιανό ημερολόγιο. Το ημερολόγιο αυτό έγινε γνωστό σαν *Σαργκαβαγκαντίρ*, από το όνομα του Οβαννές Σαργκαβάκ, που έκανε αυτές τις τελευταίες μεταβολές.

Οι ημερομηνίες σημειώνονται με το σύμβολο ԹՎ ή κάτι παρόμοιο, συχνά με μια γραμμή από πάνω, που σημαίνει «τ'βιν» (*εν έτει, στο έτος*), και ακολουθείται από ένα έως τέσσερα γράμματα του Αρμενικού αλφαβήτου, από τα οποία αποτελείται το Αρμενικό σύστημα αρίθμησης. Για να μετατρέψετε τις ημερομηνίες στην καθιερωμένη χρονολογία, απλά προσθέστε 551 ατην Αρμενική χρονολογία. Έτσι, αν δείτε τα σύμβολα ԹՎ ՈՀԳ, σύμφωνα με τον παρακάτω πίνακα αυτά διαβάζονται 600+70+3 = έτος 673 στο Αρμενικό ημερολόγιο, που ισοδύναμα είναι το 673+551 = έτος 1224 του Γρηγοριανού ημερολογίου.

:*Επειδή μερικοί browsers δεν υποστηρίζουν χαρακτήρες του Αρμενικού αλφαβήτου, δίνεται και η μεταγραφή σε Λατινικό αλφάβητο.*

## Εξωτερικοί σύνδεσμοι
*Αρμενικό ημερολόγιο και παράδοση από την κοινότητα Αρμενίων της Ελλάδας

:*Το άρθρο βασίστηκε στο μεγαλύτερο μέρος στο [http://en.wikipedia.org/w/index.php?title=Armenian_calendar&oldid=94760077 αντίστοιχο άρθρο] της αγγλικής Βικιπαίδειας. [http://en.wikipedia.org/w/index.php?title=Armenian_calendar&oldid=94760077 Ιστορικό συνεισφορών].*

Κατηγορία:Ημερολόγια
Κατηγορία:Αρμενία
Οδός Καυταντζόγλου (Θεσσαλονίκη)

Η **οδός [[Λυσίμαχος Καυταντζόγλου|Λυσίμαχου Καυταντζόγλου]]** είναι κεντρικός οδικός άξονας στο κέντρο της Θεσσαλονίκης, κάθετη στην οδό Εγνατία, στο ύψος του πρώην Στρατιωτικού Νοσοκομείου 424 και του Πολεμικού Μουσείου.  

Η οδός ξεκινά στη συμβολή της με τη Λεωφόρο Βασιλίσσης Όλγας, ενώ διασχίζει κάθετα τη Λεωφόρο Στρατού και τις οδούς Παπάφη, Γρηγορίου Λαμπράκη, Εγνατία και καταλήγει στην οδό Αγίου Δημητρίου, όπου βρίσκεται το Καυταντζόγλειο Στάδιο. Το τμήμα μεταξύ Εγνατίας και Αγίου Δημητρίου, που ανήκει στη ΣΣΑΣ, δεν έχει διανοιχτεί. Επίσης, το τμήμα μεταξύ Λεωφόρου Στρατού και Βασ. Όλγας είναι αδιέξοδο και η κυκλοφορία διοχετεύεται στην οδό Ζέρβα.

Επί της οδού Καυταντζόγλου βρίσκονται: τα στούντιο της ΕΡΤ3, το Στρατοδικείο Θεσσαλονίκης, το 3ο Σώμα Στρατού, το πρώην 424 Στρατιωτικό Νοσοκομείο, η Ψυχιατρική Μονάδα Θεσσαλονίκης, καθώς και το λεγόμενο "Πεδίο του Άρεως" (γνωστό ως δημοτικό πάρκο Ανθοκομικής).

Από πλευράς κυκλοφοριακής διαχείρισης, ο δρόμος αποτελεί δίοδο για τους κατοίκους των συνοικιών Τούμπας, Τριανδρίας και Χαριλάου προς την οδό Τσιμισκή και, κατά συνέπεια, δέχεται μεγάλο κυκλοφοριακό φόρτο. Η οδός κατασκευάστηκε στα τέλη της δεκαετίας '60 με αρχές δεκαετίας '70, με την επίχωση του Ρέματος Τριανδρίας (αλλιώς *Λύτρα*) και συγκαταλέγεται στα σημαντικά τεχνικά έργα του Δήμου Θεσσαλονίκης.

## Παραπομπές


Καυταντζόγλου
Ηλιογράφος

thumb|right|250px|Ηλιογράφος Campbell-Stokes
Ο **Ηλιογράφος** ανήκει στα επίγεια Μετεωρολογικά όργανα και πρόκειται για αυτόνομο όργανο που μετρά την ημερήσια ηλιοφάνεια, δηλαδή πόσες ώρες οι ακτίνες του ηλιακού φωτός δεν εμποδίζονταν από σύννεφα στη διάρκεια μιας ημέρας.

Περισσότερο διαδεδομένοι σε χρήση ηλιογράφοι είναι του Campell Stokes και του Marvin τα ονόματα των οποίων και φέρουν.

## Ηλιογράφος Cambell

Ο ηλιογράφος Cambell ή Cambell-Stokes αποτελείται από μια γυάλινη σφαίρα που φέρεται επί μεταλλικού στελέχους σε μεταλλική βάση. Η σφαίρα αυτή από το πίσω μέρος και σε μικρή απόσταση σχεδόν περιβάλλεται από μια ομόκεντρη σφαιρική ζώνη σε μορφή ζωδιακού που μπροστά όμως παραμένει ανοικτή. Στο εσωτερικό αυτής της σφαιρικής ζώνης τοποθετείται ειδική χάρτινη ταινία συνήθως χρώματος ανοικτού γαλάζιου.

Κατά την διάρκεια της ημέρας όταν οι ακτίνες του ήλιου δεν εμποδίζονται από σύννεφα η θερμική ενέργεια του Ήλιου που συγκεντρώνεται στην κυρία εστία της σφαίρας που αντανακλά στη χάρτινη ταινία καίει αυτή σχηματίζοντας έτσι μια συνεχή γραμμή ή τόξο (σύνολο ίχνους καμένων σημείων). Αν αντίθετα κατά την διάρκεια της ημέρας εμποδίζεται περιοδικά τότε περιοδικά καμένα τμήματα θα παρουσιάζει και η ταινία. Όταν τύχει ημέρα νεφοσκεπής τότε η χάρτινη ταινία δεν θα περιέχει ούτε ένα ίχνος καμένου σημείου.
* Η ταινία του ηλιογράφου φέρει 8 κάθετες διαγραμμίσεις που αντιστοιχούν σε 9 ώρες με ενδιάμεσες της ημίσειας ώρας ενώ τα οριζόντια καμένα τμήματα λαμβάνουν λατινικά γράμματα π.χ. Α, Β, C, κ.λπ.. Εύλογο θεωρείται ότι η ταινία αυτή αντικαθίσταται καθημερινά μετά την δύση του Ηλίου.
* Ο ηλιογράφος τοποθετείται με τέτοιο προσανατολισμό ώστε οι ηλιακές ακτίνες καθ΄ όλη την ημέρα προσπίπτοντας στη σφαίρα ν΄ αντανακλώνται στη ταινία. Επειδή τα μεσημβρινά ύψη του Ηλίου και τα ημερήσια τόξα του δεν είναι τα ίδια για κάθε ημέρα στο εσωτερικό της σφαιρικής ζώνης υπάρχουν τρεις αυλακώσεις για την τοποθέτηση της κατάλληλης ταινίας κατά εποχή.

## Ηλιογράφος Marvin

Ο Ηλιογράφος Marvin μοιάζει με μικρή διαφανή ευθύγραμμη λάμπα φθορισμού. Στηρίζεται σε κάθετο στέλεχος στο οποίο και στερεώνεται το μέσον του οργάνου, σχεδόν σε οριζόντια θέση. Η καταγραφή της ηλιοφάνειας στο όργανο αυτό γίνεται με ηλεκτρική μέθοδο.

## Παρατηρήσεις

Η Ηλιοφάνεια είναι σπουδαίος κλιματικός παράγοντας. Όσο μεγαλύτερη η διάρκειά της σ΄ ένα τόπο τόσο και μεγαλύτερα τα ποσά της ηλιακής ακτινοβολίας που προσλαμβάνει αυτός. Τα ποσά αυτά είναι εκείνα που ρυθμίζουν τη θερμική κατάσταση της Γης και των στρωμάτων της ατμόσφαιρας.
Η μέτρηση της ηλιοφάνειας χρησιμεύει ακόμη και στον υπολογισμό της ηλιακής ενέργειας όταν κάποιοι Μετεωρολογικοί Σταθμοί μπορεί να μη διαθέτουν ανάλογα όργανα μέτρησής της.

## Αγγλική ορολογία: Προσοχή
Η λέξη "Heliograph" στα αγγλικά χρησιμοποιείται και για σύστημα επικοινωνίας με καθρέφτες, ενώ ο ηλιογράφος που περιγράφουμε εδώ ονομάζεται "Sunshine recorder" (καταγραφέας ηλιοφάνειας).

Κατηγορία:Μετεωρολογικά όργανα
Χόρτα

thumb|right|250px|Λιβάδι γεμάτο χόρτα

**Χόρτα** είναι η γενική ονομασία για τα πράσινα ποώδη φυτά. Τα χόρτα είτε καλλιεργούνται (ήμερα) είτε μπορεί να τα μαζέψει κανείς από ακαλλιέργητες εκτάσεις στις οποίες φυτρώνουν (άγρια). 

Ο όρος «χόρτα» χρησιμοποιείται επίσης στη μαγειρική για να περιγράψει τα βρώσιμα χόρτα.
Τα χόρτα τα οποία είναι βρώσιμα &ndash; και για τον άνθρωπο και για τα ζώα &ndash; όπως τα ραδίκια (άγρια ραδίκια), τα αντίδια (ήμερα ραδίκια), τα βλίτα, η γλιστρίδα, η καυκαλήθρα, οι βρούβες, η ζοχιά και το μάραθο, λέγονται **χορταρικά**, ενώ αυτά που είναι βρώσιμα μόνο για τα ζώα έχουν τη γενική ονομασία **χόρτα νομής**. Τα χόρτα που δεν είναι βρώσιμα για τον άνθρωπο αλλά ούτε και για τα ζώα είναι απλώς ζιζάνια.

Τα χόρτα νομής είναι αγρωστώδη (η αγριοβρώμη, το σιτάρι, το καλαμπόκι η σίκαλη και άλλα) και ψυχανθή. Οι συγκεκριμένες ποικιλίες είναι πολύ χαμηλής ποιότητας και κατάλληλες μόνο για ζωοτροφή.

Επίσης σε μεγάλες πεδινές εκτάσεις υπάρχουν και πολλά αυτοφυή αγρωστώδη.

thumb|left|250px|Το μάζεμα των άγριων χόρτων στην ύπαιθρο γίνεται συνήθως κόβοντας το χόρτο στη ρίζα με μαχαίρι

Το μάζεμα των άγριων χόρτων για βρώση θέλει εμπειρία και γνώση γιατί όλα τα χόρτα δεν τρώγονται και εκτός αυτού υπάρχουν χορταρικά δηλητηριώδη και επικίνδυνα. Για το λόγο αυτό όσοι μαζεύουν χόρτα και δεν έχουν αρκετές γνώσεις, προτιμούν να μαζεύουν μόνο ένα ή δυο είδη χόρτων, τα οποία και αναγνωρίζουν με ευκολία.

Η σημασία των χορταρικών είναι μεγάλη για τον άνθρωπο.

Σε πολλές χώρες αγνοούν την αξία τους σε άλλες όμως όπως στην Ελλάδα σε δύσκολες περιόδους της ιστορίας, όπως η κατοχή στο Δεύτερο Παγκόσμιο Πόλεμο, έσωσαν τη ζωή σε πολλούς ανθρώπους, αφού αποτέλεσαν την αναγκαία διατροφική τους λύση. 

## Εξωτερικοί σύνδεσμοι
* 
* 


Κατηγορία:Μορφολογία φυτών
Κατηγορία:Βοτανολογική ονοματολογία
Κατάλογος Ελλήνων Βασιλέων της Βακτρίας

## Βασίλειο Βακτρίας και Ινδίας

### Δυναστεία Διοδότου

### Δυναστεία Ευθύδημου

### Δυναστεία Ευκρατιδών

## Βασίλειο της Ινδίας

### Δυναστεία Διοδότου
*167-165 π.Χ. Αγαθοκλής
*165 π.Χ. Πανταλέων
*165 π.Χ. Αντίμαχος Α΄
*165-163 π.Χ. Απολλόδοτος Α΄
*163-145 π.Χ. Μένανδρος ο Δίκαιος
*145-95 π.Χ. Στράτων Α΄ ο Επιφανής
*95-80 π.Χ. Διονύσιος
*95-80 π.Χ. Ζώιλος Β΄
*95-80 π.Χ. Απολλοφάνης
*58-30 π.Χ. Ιππόστρατος

## Δυτικό βασίλειο

*130-100 π.Χ. Ανταλκίδας ο Νικηφόρος
*100-78 π.Χ. Αρχίβιος
*100-95 π.Χ. Έπανδρος
*95-90 π.Χ. Φιλόξενος
*90-87 π.Χ. Πευκόλαος
*87-82 π.Χ. Διομήδης
*82-71 π.Χ. Αρτεμίδωρος
*69-61 π.Χ. Τήλεφος 
*58-50 π.Χ. Αμύντας
*50-30 π.Χ. Ερμαίος
*30 π.Χ.: οι Σάκες, υπό τον Σπαλιρίση, κατακτούν την Ινδία
## Άλλοι Βασιλείς
*Λυσίας της Ινδίας
*Αρχέβιος
*Βερενίκη
*Ζώιλος Α΄ 
*Δημήτριος Β΄
*Αντίμαχος Β΄
*Στράτων Β΄
*Αντιαλκίδας
*Δημήτριος Γ΄
*Θεόφιλος
*Αρτεμίδωρος
*Νικίας
*Μέναδρος Β΄
*Απολλοφάνης

ελληνων βασιλεων της βακτριας
*
Κατηγορία:Ελληνιστική περίοδος
Κατηγορία:Αρχαίοι Έλληνες βασιλείς
Λυγιές Αχαΐας

Οι **Λυγιές** είναι μικρό χωριό της πρώην Επαρχίας Πατρών και του Νομού Αχαΐας, το οποίο απέχει περίπου 14 χιλιόμετρα από την πόλη της Πάτρας. Είναι ευρέως γνωστό και με το παλιά του ονομασία **Βόλα** (ή **Βόλας**).

Διοικητικά ανήκει Τοπική Κοινότητα Θέας (τέως δημοτικό διαμέρισμα και άλλοτε ανεξάρτητη κοινότητα) της Δημοτικής Ενότητας Μεσσάτιδας (τέως δήμου) του Δήμου Πατρέων, ευρισκόμενο σε θέση κοντά σε τμήμα των νότιων ορίων αυτού. Κατά την Απογραφή του 2011, οι Λυγιές είχαν πληθυσμό 55 κατοίκους.

## Τοποθεσία
Ο οικισμός βρίσκεται σε με μια λοφώδη περιοχή στις παρυφές ενός πευκοδάσους και κοντά στην Εθνική Οδό Πατρών-Τριπόλεως («111»), καθώς και σε υψόμετρο περίπου 280 μέτρων. Στην γύρω περιοχή υπάρχουν επίσης αγροτικές και δασικές εκτάσεις, ενώ βορείως του χωριού ρέει ο μικρός ποταμός Λυγιάς. Οι Λυγιές γειτνιάζουν με την Καλλιθέα στα βόρεια-βορειοανατολικά, το Παυλόκαστρο στα βορειοδυτικά και την Κάτω Πλατανόβρυση στα νοτιοανατολικά.

## Ιστορικά στοιχεία
Η ονομασία "Βόλα" προέρχεται από τον πρώτο οικιστή του χωριού. Σε έγγραφα αναφέρεται και σαν "του Βώλα το χωριό".

Αναφέρεται πρώτη φορά σαν χωριό σε απογραφή του 1700 με 4 οικογένειες και 14 κατοίκους. Σε απογραφή του 1828 είχε 5 οικογένειες. Το 1920 είχε 23 κατοίκους και φαίνεται συνεχώς να κατοικούνταν από λιγοστούς κατοίκους. Πρώτος γαιοκτήμων της περιοχής θεωρείται κάποιος Ηλίας Σουβαλιώτης ο οποίος κατείχε μεγάλες εκτάσεις και ήταν ένας απ' τους λιγοστούς κατοίκους ο οποίος ζούσε στο χωριό.

Με το Β.Δ. 8/4/1835 έγινε δημοτικό διαμέρισμα του Δήμου Μεσσάτιδος και με το Β.Δ. 3/7/1836 όπου διαλύθηκε ο δήμος Μεσσάτιδος, ο Βόλας έγινε οικισμός του Δήμου Πατρέων. Το 1998 με το Σχέδιο «Καποδίστριας» αποτέλεσε οικισμό του δημοτικού διαμερίσματος Θέας του νέου Δήμου Μεσσάτιδος. Από το 2011 και πλέον, σύμφωνα με το Σχέδιο «Καλλικράτης», αποτελεί οικισμό του -διευρυμένου- Δήμου Πατρέων.

## Δείτε επίσης
* Λυγιά

## Παραπομπές


## Πηγές
* Κώστας Παπαγιαννόπουλος, "Η δημιουργία των χωριών" στο Κώστας Παπαγιαννόπουλος (επιμ.), *Βραχναίικα και Μονοδένδρι. Αρχαιολογία του τοπίου και τοπική ιστορία*, πρόλογος: Βασίλης Τογαντζής, Μιλτιάδης Γούτας, Λάζαρος Κολώνας, Έκδοση Δήμος Βραχναίικων-Δημοτική Επιχείρηση Πολιτιστικής Ανάπτυξης Βραχναίικων, Πάτρα 2009, σελ. 105-134. ISBN 978-960-99129-0-7.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Χαλκιάδες Λάρισας

Οι **Χαλκιάδες** είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην **Κοινότητα Χαλκιάδων**, της Δημοτικής Ενότητας Πολυδάμαντα και υπάγεται στον Δήμο Φαρσάλων.

## Γενικές πληροφορίες
Οι **Χαλκιάδες Λάρισας** είναι ένα μικρό χωριό του Δήμου Φαρσάλων, στο Νομό Λάρισας, που βρίσκεται σε υψόμετρο 268 μέτρων. Έχει συνολικό πληθυσμό 368 κατοίκων, σύμφωνα με την Απογραφή του 2011, οι οποίοι ασχολούνται με τη γεωργία και την κτηνοτροφία. Βρίσκεται στα νότια του Θεσσαλικού κάμπου και απέχει 30 χιλιόμετρα από τη Λάρισα.

Μέχρι το 1927, η ονομασία του χωριού ήταν **Καραδεμερτζί**. Από το 1883 ως το 1912 ανήκε στο Δήμο Ευιδρίου και μέχρι το 1927 στην Κοινότητα Μπαϊρακλίου.

Αποτελείται από δύο συνοικισμούς, τους **Άνω Χαλκιάδες** που ο πληθυσμός του αποτελείται από απόγονους προσφύγων από την Καππαδοκία κυρίως από το χωριό Δήλα και από τους **Κάτω Χαλκιάδες** που αποτελείται από τους ντόπιους κατοίκους.

Το όνομα το πήρε εξαιτίας του μεγάλου ποσοστού σιδεράδων (χαλκιάδες).

Στους Άνω Χαλκιάδες πραγματοποιείται πανηγύρι ανήμερα του Αγίου Γεωργίου στις 23 Απριλίου, ενώ στους Κάτω Χαλκιάδες του Αγίου Χαράλαμπους στις 10 Φεβρουαρίου.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Φαρσάλων
Διόδοτος Α΄ της Βακτρίας

Ο **Διόδοτος Α' ο Σωτήρ** ήταν αρχικά Έλληνας Σατράπης και μεταγενέστερα βασιλιάς της περιοχής της Βακτρίας (Βακτριανής).

Γύρω το 256 π.Χ., εξεγέρθηκε κατά του κράτους των Σελευκιδών, όπου ανήκε μέχρι τότε η σατραπεία του, και ανέδειξε τη Βακτρία σε ανεξάρτητο βασίλειο. Το 250 π.Χ., απέκρουσε εισβολή από τον βασιλιά της Παρθίας, Αρσάκη Α'. Έκοψε νομίσματα με την απεικόνισή του. Αποκαλούταν *Βασιλεύς της Βακτρίας και της Ινδίας*.

## Παραπομπές


## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Παυλόκαστρο Αχαΐας

Το **Παυλόκαστρο** είναι χωριό στην Αχαΐα. Διοικητικά ανήκει στη Θέα, παλαιότερα ανεξάρτητη κοινότητα και μετέπειτα δημοτικό διαμέρισμα του πρώην Δήμου Μεσσάτιδος και πλέον τοπική κοινότητα του Δήμου Πατρέων.

Απέχει περί τα 13 χιλιόμετρα από το κέντρο της Πάτρας. Εγγύς του βρίσκονται επίσης οι περιοχές: της Καλλιθέας, των Λυγιών, του Μιντιλογλίου και των Ροΐτικων.

Κατά την εθνική απογραφή του 2011 είχε πληθυσμό 44 μόνιμους κατοίκους.

## Τοποθεσία
Είναι χτισμένο σε μια λοφώδη και με πολλά υψώματα περιοχή. Εκεί υπάρχουν αρκετές καλλιεργήσιμες εκτάσεις με ελαιώνες και αμπελώνες, ενώ στις δασικές εκτάσεις της περιοχής κυριαρχεί το πεύκο όπου συναντάται σε πυκνές συστάδες ανά τόπους/μεριές.

## Ιστορία
Πρώτη φορά σαν χωριό αναφέρεται σε απογραφή του 1697. Σύμφωνα με ενετική απογραφή *Γκριμάνι* το 1700 είχε 61 κατοίκους. Ο Πουκεβίλ αναφέρει ότι το 1816 είχε 30 οικογένειες, και 24 το 1889. Σε διάφορες τοποθεσίες έχουν ανασκαφή μυκηναϊκοί τάφοι και μυκηναϊκός οικισμός.

### Το κάστρο
Το κάστρο της περιοχής χτισμένο σε χαρακτηριστικό «κωνικό» λόφο, άγνωστο πότε ακριβώς κατασκευάστηκε, πιθανώς όμως είναι φράγκικο κτίσμα. Πρώτη φορά αναφέρεται το 1408 σε κατάλογο με τα φρούρια που ανήκαν στον Λατίνο αρχιεπίσκοπο Πάτρας.

Η προέλευση του ονόματος δεν είναι εξακριβωμένη. Η πιο πιθανή εκδοχή βέβαια λέει ότι ονομάστηκε έτσι από τον όνομα του αρχιεπίσκοπου Παύλου Φόσκαρη, ο οποίος υπήρξε βάιλος του Πρίγκιπατου της Αχαΐας.

Σήμερα από το κάστρο διασώζονται μόνο τα θεμέλια του και οι υπόγειες στοές.

## Παραπομπές


## Πηγές
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Β', Αχαϊκές Εκδόσεις, Πάτρα 1999. ISBN 960-7960-09-2.
* Αντώνιος Αλεξίου Παπαθεοδώρου, *Παυλόκαστρο. "Η ιστορία αγκαλιά με τον θρύλο"*, 2013.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Κατηγορία:Κάστρα της Αχαΐας
Κατηγορία:Κάστρα του Πριγκιπάτου της Αχαΐας
Κατηγορία:Αρχεπισκοπική Λατινική Βαρωνία της Πάτρας
Οπτικά μέσα

**Οπτικά μέσα** καλούνται τα υλικά που είναι διαπερατά από το ορατό φως (μήκη κύματος μεταξύ του υπέρυθρου και του υπεριώδες). Υλικά τέτοιου τύπου είναι το γυαλί, το πλεξιγκλάς, ο αέρας, κλπ. Τα υλικά αυτά διακρίνονται σε διαφανή, ημιδιαφανή και σε ισότροπα και μη.

**Διαφανή μέσα**: χαρακτηρίζονται όλα εκείνα τα σώματα που επιτρέπουν το πέρασμα των φωτεινών ακτίνων μέσα από το υλικό τους χωρίς να προκαλούν έντονη απορρόφηση. Σε αντίθετη περίπτωση τα σώματα ονομάζονται αδιαφανή.

**Ημιδιαφανή μέσα**: χαρακτηρίζονται τα σώματα εκείνα που επιτρέπουν να περνάει το φως, πλην όμως, προκαλούν ταυτόχρονα σημαντική μείωση της έντασής του.

Τα **ισότροπα** υλικά έχουν την ιδιότητα να διατηρούν σε όλο τον όγκο τους τις ίδιες ιδιότητες π.χ σταθερό δείκτη διάθλασης, σταθερή τιμή απορροφητικότητας της ακτινοβολίας κλπ. όπως είναι π.χ. ο αέρας, το νερό, το οινόπνευμα ή ακόμα και το γυαλί (-εφόσον είναι ομογενές και απαλλαγμένο από τάσεις)κ.λπ.

Τα **μη ισότροπα** ή **ανισότροπα** υλικά μεταβάλουν τις τιμές αυτές καθώς μεταφερόμαστε από ένα σημείο τους σε ένα άλλο. Η μεταβολή αυτή μπορεί να είναι γραμμική ή όχι. Χαρακτηριστικό παράδειγμα μη ισότροπου υλικού είναι ένα είδος οπτικών ινών το οποίο μεταβάλει το δείκτη διάθλασής του συναρτήσει της ακτίνας διατομής του. Με αυτό τον τρόπο, μια εισερχόμενη ακτίνα φωτός υπό γωνία δεν ανακλάται στα τοιχώματα της οπτικής ίνας αλλά κάμπτεται σε όλη την πορεία της μέχρι εκεί. Κατ΄ αυτό τον τρόπο ελαττώνονται οι απώλειες  της εισερχόμενης ακτίνας φωτός.

Κατηγορία:Οπτικά υλικά
Ευθύδημος Α΄ της Βακτρίας

thumb|220px|right|Νομίσματα του Ευθύδημου με τη μορφή του
Ο **Ευθύδημος Α΄** ή *Ευθημήδης* (π. 260 - 200 ή 165 π.Χ.) από τη Δυναστεία των Ευθυδημιδών ήταν Έλληνας Βασιλιάς της Βακτρίας και της Ινδίας από το 227 π.Χ. μέχρι το 189 π.Χ. Κατά τη βασιλεία του επέκτεινε τα σύνορα του βασιλείου μέχρι τις όχθες του Γάγγη. Το 188 π.Χ. κατέλαβε την κοιλάδα του Ινδού και προσάρτησε την Αραχωσία, τη Δραγγιανή και τη Γεδρωσία, ιδρύοντας και πολλές πόλεις. Σε νομίσματα του διαδόχου του Δημήτριου αναφέρεται ως Ευθύδημος Α΄ *Θεός*. Ο Ευθύδημος ήταν ο πρώτος Βακτιριανός βασιλιάς που του αναγνωρίστηκε ο τίτλος από το κράτος των Σελευκιδών, και συγκεκριμένα το 206 από τον Αντίοχος Γ΄ ο Μέγας, μετά από τη ανεπιτυχή του πολιορκία της Βάκτρας, η οποία ήταν η πρωτεύουσα του βασιλείου του Ευθυδήμου.

## Οικογένεια
Νυμφεύτηκε την κόρη του Διοδότου Α΄ της Βακτρίας, αδελφή του Διοδότου Β΄ και είχε τέκνα:
* Δημήτριος Α΄ π. 222-π. 180, βασιλιάς της Βακτρίας και της Ινδίας.
* Πανταλέων απεβ. 180 π.Χ., βασιλιάς της Ινδίας.
* Αντίμαχος Α΄ βασιλιάς της Βακτρίας (185-170 π.Χ.).

## Πηγές
* *Επτά ημέρες* Εφημερίδα Καθημερινή (29/12/1996)
* *Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Διόδοτος Β΄ της Βακτρίας

Ο **Διόδοτος ο Β΄** ήταν βασιλιάς της Βακτρίας από το 246 π.Χ. μέχρι το 227 π.Χ. Ήταν γιος του Διόδοτου Α΄ και ανατράπηκε από τον Ευθύδημο Α΄.

## Παραπομπές


## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Δημήτριος Α΄ ο Ανίκητος

Ο **Δημήτριος Α΄**, ο επονομαζόμενος *Ανίκητος* (π. 222 - π. 180 π.Χ.) από τη Δυναστεία των Ευθυδημιδών ήταν βασιλιάς της Βακτρίας και της Ινδίας από το 189 π.Χ. μέχρι το 167 π.Χ. Ήταν γιος του Ευθύδημου Α΄.

Ο Ιουστίνος και ο Στράβωνας τον αποκαλούν *Βασιλέα της Ινδίας*. Στα νομίσματα που έκοψε απεικονίζεται να φορά δέρμα από κεφαλή ελέφαντα, και ως γνωστόν ο ελέφαντας συμβολίζει την Ινδία.

Προσάρτησε στο βασιλειό του την Αραχωσία, τη Γεδρωσία και τη χώρα των Παροπαμισάδων, ενώ ίδρυσε και δύο πόλεις δίνοντας το όνομά του, τη Δημητριάδα στην Αραχωσία και τη Δημητριάδα στην Πατταληνή. 

## Οικογένεια
Νυμφεύτηκε μία των Σελευκιδών, ανώνυμη κόρη του Αντιόχου Γ΄ της Συρίας και είχε τέκνα:
* Ευθύδημος Β΄ π. 200-π. 180 π.Χ., βασιλιάς της Βακτρίας.
* Αγαθοκλής βασιλιάς της Ινδίας (190-180 π.Χ.).
* (;) Δημήτριος Β΄ βασιλιάς της Ινδίας (175-170 π.Χ.).

## Πηγές
* *Επτά ημέρες* Εφημερίδα Καθημερινή (29/12/1996)
* *Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Ευκρατίδης Α΄ της Βακτρίας

Ο **Ευκρατίδης ο Α΄** ήταν βασιλιάς της Βακτρίας και μέρους της Ινδίας από το 167 π.Χ. μέχρι το 159 π.Χ.. Επέκτεινε το βασίλειο έως τον Ινδό και έγινε κυρίαρχος της Αρείας, της Αραχωσίας, της Δραγγιανής, της Σογδιανής, των Παροπαμισαδών και της Γανδαρίδας. Η απασχόλησή του όμως με την κατάκτηση της Ινδίας έδωσε την ευκαιρία αμέσως μετά το θανατό του να καταλάβουν τη Δραγγιανή και την Αρεία. Δολοφονήθηκε από τον γιο του, Πλάτωνα, ο οποίος όμως δολοφονήθηκε στη συνέχεια από τον αδελφό του, Ηλιοκλή, ο οποίος και ανέβηκε στον θρόνο. Έκτισε την Ευκρατίδεια στη Βακτρία.

## Οικογένεια
Γιος του ήταν ο:
* Απολλόδοτος Α΄ απεβ. π. 163/162 π.Χ., βασιλιάς της Ινδίας.

## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Ηλιοκλής Α΄ της Βακτρίας

Ο **Ηλιοκλής** ήταν γιoς του Ευκρατίδη Α΄ και ανέβηκε στον θρόνο δολοφoνώντας τον αδελφό του Πλάτωνα, ο οποίος είχε δολοφονήσει τον πατέρα τους. Βασίλεψε στο θρόνο της Βακτρίας και της Ινδίας από το 159 π.Χ. έως το 130 π.Χ.

Ο Ηλιοκλής ήταν και ο τελευταίος Έλληνας βασιλιάς της Βακτρίας, αφού μετά το θανατό του εισέβαλαν Σκυθικές φυλές καταλαμβάνοντας πολλά εδάφη και χωρίζοντας τη χώρα σε δύο ή και περισσότερα βασίλεια.

## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Αγαθοκλής της Βακτρίας

thumb|250px|right
μικρογραφία|200x200εσ|Το βασίλειο του Αγαθοκλή
Ο **Αγαθοκλής** από τη Δυναστεία των Ευθυδημιδών ήταν Έλληνας ηγεμόνας του ελληνικού βασιλείου της Βακτριανής από το 167 π.Χ. μέχρι το 165 π.Χ. Κατά τη βασιλεία του εξέδωσε νομίσματα με απεικονίσεις των προκατόχων του. Επίσης εξέδωσε νομίσματα σε διπλή γλώσσα, τα ελληνικά και την τοπική διάλεκτο. Για τις παραστάσεις τους χρησιμοποίησε τοπική θεματολογία.

## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Αγαθοκλης
Πανταλέων της Ινδίας

Ο **Πανταλέων** ήταν βασιλιάς του Ινδοελληνικού βασιλείου κυβερνώντας στα εδάφη της  Αραχωσίας, Γανδάρας και του δυτικού Παντζάμπ, από το 190 π.Χ. έως το 180 π.Χ. Διαδέχτηκε τον Αγαθοκλή. Κυκλοφόρησε δίγλωσσα νομίσματα με εντόπιες παραστάσεις.

## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Βασιλείς της Βακτρίας
Απολλόδοτος Α΄ της Ινδίας

thumb|Νόμισμα του Απολλόδωτου.
Ο **Απολλόδοτος ο Α΄** ήταν Έλληνας βασιλιάς του ινδοελληνικού βασιλείου από το 165 π.Χ. έως το 163 π.Χ.. Έκοψε νέα νομίσματα, καθώς και ένα καινούριο με μεγαλύτερο βάρος, το οποίο κυκλοφόρησε ευρύτατα μεταξύ των Ινδών.

## Πηγές
**Επτά ημέρες* Εφημερίδα Καθημερινή (29/12/1996)
**Ιστορικά* Εφημερίδα Ελευθεροτυπία (6/12/2001)
* Περιοδικό *Corpus* Τεύχος 60, Μάιος 2004

Κατηγορία:Έλληνες Βασιλείς Βακτρίας & Ινδίας
Rock and Roll Hall of Fame

μικρογραφία|Το Rock and Roll Hall of Fame κατά τη διάρκεια του ηλιοβασιλέματος στο Κλίβελαντ του Οχάιο.
Η **Αίθουσα της Δόξας της [[ροκ εν ρολ]]** (Rock and Roll Hall of Fame, θεσμοθετήθηκε στο Κλίβελαντ των ΗΠΑ το 1983) είναι ένας τίτλος τιμής για τους καλλιτέχνες της ροκ εν ρολ.  Για να είναι υποψήφιοι οι καλλιτέχνες για είσοδο, πρέπει να έχουν κυκλοφορήσει τουλάχιστον 25 χρόνια πριν τον πρώτο τους δίσκο. 

## Δείτε επίσης
*Κατάλογος εισαχθέντων στο Rock and Roll Hall of Fame

## Εξωτερικοί σύνδεσμοι
* Ιστότοπος του Rock and roll hall of fame

## Παραπομπές


Κατηγορία:Ροκ μουσική
Κατηγορία:Μουσική στο Κλίβελαντ
Κατηγορία:Ιστορία της μουσικής
Βελουπιλάι Πραμπακαράν

Ο **Βελουπιλάι Πραμπακαράν** (*வேலுப்பிள்ளை பிரபாகரன்*, 26 Νοεμβρίου 1954 - 18 Μαΐου 2009) ήταν πρόεδρος του αυτοανακηρυχθέντος κράτους (και μη αναγνωρισμένου διεθνώς) Ταμίλ Ιλάμ στη Σρι Λάνκα. Ήταν Ινδουιστής και εθνικιστής. Πολλές φορές αναφέρεται με το ψευδώνυμο Ταμπί.  Ως το θάνατό του, το 2009, ο τόπος κατοικίας του παρέμενε άγνωστος. Το όνομά του γράφεται και **Πραμπχακαράν**.

## Ζωή και δράση
Γεννήθηκε στις 26 Νοεμβρίου του 1954. Το 1972, σε ηλικία 18 ετών, ίδρυσε την οργάνωση Νέοι Τίγρεις των Ταμίλ (TNT), που αποτέλεσε το διάδοχο παρόμοιων αντάρτικων οργανώσεων, οι οποίες αντιτίθεντο στο λαό των Sinhala και την παρουσία τους στο Βορρά και στα βορειανατολικά της χώρας. Οι Τίγρεις Ταμίλ διαμαρτύρονταν κατά της πολιτικής εθνοκάθαρσης σε βάρος των Ταμίλ από την κεντρική κυβέρνηση της Σρι Λάνκα. Το 1975 σχεδίασε τη δολοφονία του δημάρχου της Τζάφνας, Alfred Duraiappah. Το 1976, το TNT μετονομάστηκε σε Τίγρεις για την Απελευθέρωση του Tamil Eelam (LTTE) και αργότερα εκδόθηκαν εντάλματα σύλληψης του Πραμπακαράν από την Interpol και το 1991 από την Ινδία, καθώς ο Πραμπακαράν κατηγορήθηκε και για τη δολοφονία του Ινδού Πρωθυπουργού Ρατσίβ Γκάντι. Το 2002 καταδικάστηκε ερήμην σε φυλάκιση 200 ετών, για τη βομβιστική επίθεση στην Κεντρική Τράπεζα της Σρι Λάνκα, το 1996.

Την ίδια χρονιά, το 2002, έδωσε την πρώτη και μοναδική του συνέντευξη Τύπου στο Κιλινότσκι στις 10 Απριλίου.  

Ως το θάνατό του ήταν καταζητούμενος ως τρομοκράτης από την Interpol αλλά και για φόνο και συνωμοσία..

## Θάνατος
Στις 18 Μαΐου του 2009 σκοτώθηκε ενώ προσπαθούσε να ξεφύγει από τις κυβερνητικές δυνάμεις.
Συγκεκριμένα, σύμφωνα με το Γαλλικό Πρακτορείο Ειδήσεων (AFP) ο Πραμπακαράν σκοτώθηκε από πυροβολισμούς μαζί με δύο συνεργάτες του σε ενέδρα του κυβερνητικού στρατού κατά την απόπειρα διαφυγής του από τον προελαύνοντα στρατό μέσα σε ασθενοφόρο. .

## Παραπομπές


## Εξωτερικοί σύνδεσμοι
* Το ένταλμα της Interpol 
* Προφίλ στο BBC  - To αίνιγμα του  Prabhakaran
* Επίσημη ιστοσελίδα της αντάρτικης οργάνωσης LTTE

Κατηγορία:Στρατιωτικοί